Alegzandra/wili-2018-roplus huggingface dataset:
Kup se igra na pretkolo, šesnaestinu završnice, osminu završnice, četvrtzavršnicu, poluzavršnicu i završnicu. Pretkolo, šesnaestina završnice i osmina završnice se igraju na jednu utakmicu, a domaćin je slabija ekipa po koeficijentu. U četvrtzavršnici i poluzavršnici igra se na dvije utakmice te se parovi određuju izvlačenjem ždrijeba neovisno o jačini koeficijenta klubova. Završnica se od sezone 2014./15. igra na jednu utakmicu i to na neutralnom terenu. U slučaju da utakmica završi neriješeno, igraju se dva produžetka od 15 minuta, a ako ni tada nema pobjednika, pucaju se jedanaesterci. Osvajač kupa osvaja trofej Rabuzinovo sunce i ulazak u drugo pretkolo UEFA Europske lige.

Prostor Županije čine dvije osnovne funkcionalne i fizionomske cjeline: relativno usko uzdužno obalno područje s nizom pučinskih i bližih otoka (od kojih su najznačajniji Korčula, Mljet, Lastovo i grupa Elafitskih otoka), poluotoka Pelješca te prostor Donje Neretve s gravitirajućim priobalnim dijelom.

Ovo su zemlje u kojima je Francuska imala ekonomske i političke interese ali ih nije uspjela uključiti u svoj imperij, uglavnom zbog britanskog protivljenja.

Kako Sueski kanal nema brane, morska voda teče slobodno u jezero iz Mediterana i Crvenog mora. Riba može seliti, uglavnom prema sjeveru, preko kanala i jezera u ono što je poznato kao lesepsijska migracija. Neke vrste iz Crvenog mora kolonizirale su istočni mediteran.

Vesna Vulović je bila stjuardesa JAT-a. 26. siječnja 1972. nalazila se u zrakoplovu Douglas DC-9 na letu iz Stockholma preko Zagreba do Beograda. Zrakoplov se srušio iznad sela Srbske Kamenice u (Čehoslovačkoj) blizu granice s DR Njemačkom. Tadašnji jugoslavenski režim i UDBA optužio je hrvatsku emigraciju da su postavljenom bombom prouzročili rušenje zrakoplova.

U ranijoj povjesti naselje je bilo poznato kao župno (katoličko vjersko) i vojnokrajiško središte za vrijeme Hrvatske vojne krajine (granice).

Francuzi su svoja zadnja kolonijalna osvajanja imali nakon prvog svjetskog rata, kada su osvojili teritorije bivšeg Osmanskog carstva (današnja Sirija i Libanon) kao i bivše njemačke kolonije Togo i Kamerun.

U povijesti su psovke bile uglavnom u području blasfemije, svetogrđa ili zazivanje Božjeg imena uzalud. Izvorno su psovke bile tabu riječi koje su se potom proširile i profanizirale.

Jean Evrard Kouassi (N'Damien, 25. rujna 1994.) je profesionalni nogometaš iz Obale Bjelokosti koji trenutačno igra za kineski nogometni klub Wuhan Zall. Većinom igra kao vezni igrač na poziciji desnog krila.

Nalazilo se na 45° 20' sjeverne zemljopisne širine i 20°42' istočne zemljopisne dužine. Hrvatska Neuzina se nalazi odmah u produžetku Hrvatske Neuzine, u pravcu jugozapada. Selo je smješteno istočno od rukavca rijeke Tamiša. Botoš je preko rijeke, 2 km jugozapadno.

Područje Županije ima sve karakteristike sredozemne klime s klimatskim razlikama koje su posljedica postojanja visoke planinske barijere neposredno uz obalu, niza otoka i povremenih kontinentalnih utjecaja.
Satyr je smatrao kako je Rebel Extravaganza album koji utjelovljuje i neljudske i anti-ljudske karakteristike: "Tekstovi su veoma mizantropični i smatram kako je i album sam po sebi vrlo hladan i ciničan. Nije baš emocionalan, na određen je način više beživotan."

Svojstvo svakog likovnog djela je da ima sastavne dijelove koji su jednoliki ili raznoliki, te da se ti dijelovi nižu u ravnomjernim ili nejednakim razmacima. Taj redoslijed čimbenika i njihov međusobni odnos nazivamo ritam.

Smrtna kazna je zakonom predviđeno usmrćivanje osobe, koja se izriče nakon što je osoba proglašena krivom za počinjenje kaznenog djela. Danas, prema europskom pravnom poimanju, smrtna kazna može biti rezultat samo zakonom utvrđenog i strogo kontroliranog pravnog postupka. U pravilu se ona izriče nakon provođenja sudskog postupka koji rezultira izvršenjem smrtne presude. Postojanje smrtne kazne pretpostavlja postojanje zakona koji točno definira u kojim slučajevima i za koja kaznena djela ju je moguće izreći. U Europskoj Uniji je zabranjena tako da niti jedna članica EU nema smrtnu kaznu kao moguću presudu. EU je jedna od vodećih u svijetu koja se aktivno i snažno bori za ukidanje smrtne kazne zato što je riječ o nehumanim postupcima koje EU ne tolerira. Hrvatska je Ustavom iz 1990. godine ukinula smrtnu kaznu. Prema međunarodnom pravu smrtna kazna je zabranjena za osobe koje su u trenutku počinjenja kaznenog djela bile mlađe od osamnaest godina.

Kad je u ljeto 1937. vodstvo KPJ preuzeo Josip Broz Tito, u vodstvo partije uključio je čak trojicu predstavnika Slovenije, Kardelja, Franca Leskošeka i Mihu Marinka.

Po mađarskim statistikama, 1910. je u Mekinjišu živjelo 1230 stanovnika, od toga 1116 Nijemaca, 113 Mađara. 1151 stanovnik je bio evangeličke vjere, a 74 su bila rimokatolika.

13.MANE: Premršava ili preteška glava, velike uši priljubljene uz lice, kratak vrat, preuska ili preširoka prsa, potpuno ravna leđa, svinute prednje noge, izvijene šape, rašireni prsti, predlakav rep, slabe stražnje noge, opći nedostatak mišića, prekratko tijelo itd.

Kukavice se sele na velike razdaljine, prije svega noću. Zimovališta su im južno od ekvatora. Tamo daju prednost područjima uz vodene tokove ili savanama s brojnim stablima akacija. Odrasle i mlade ptice napuštaju srednju Europu početkom kolovoza, a vraćaju se uglavnom u drugoj polovici travnja .

Duan Sui (段隨) (? -386) bio je vladar kineske/Xianbei države Zapadni Yan. Bio je general u vojsci princa Murong Chonga, koji nakon osvajanja Chang'ana, prijestolnice države Raniji Qin, nije htio otići na istok u postojbinu Xianbeija, iako su to htjele njegove pristaše. Zato se stvorila zavjera tokom koje je u proljeće 386. general Han Yan (韓延) ubio Murong Chonga. Za novog je princa postavljen Duan Sui. Međutim, odmah se protiv njega stvorila zavjera iza koje su stajali članovi klana Murong, nezadovoljni time što državom ne vlada član dotadašnje dinastije. Samo mjesec dana kasnije Duan Sui je ubijen, a za novog cara postavljen Murong Yi, sin Murong Huana, nekadašnjeg princa države Raniji Yan.
Pustinjska mačka je relativno mala, zdepasta mačka s kratkim nogama, dugim repom i velikim, šiljastim ušima. Duga je 39-57 centimetara, s duljinom repa od 23 do 31 centimetra. Tjelesna masa joj varira između 1,4 i 3,4 kilograma.

Kod interferencijskoga mikroskopa predmet se promatra u dvama koherentnim vidnim poljima koja kontrast postižu na temelju pojave interferencije svjetlosti.

Na Istoku se komorač koristi za liječenje pretilosti. Vrlo je dobro kombinirati tri vrste sjemena: sjeme komorača, kima i korijandera. Oni odlično pomažu u slučaju slabe probave kod djece i kod starijeg uzrasta. Svojim vrlo ugodnim mirisom i slatkim okusom komorač, prije svega, služi za popravljanje neugodnog mirisa i okusa lijekova koji se nerado uzimaju. Komorač ima i važnu profilaktičnu moć. Upotreba komorača kod nas je neophodna, jer mi još uvijek jedemo mnogo graha, kupusa i drugu tešku hranu s mnogo celuloze koja se teško probavlja, i zato izaziva ne baš male tegobe u probavnim organima. Najviše komorača troše proizvođači eteričnih ulja, jer iz godine u godinu raste potrošnja ovog ulja za proizvodnju likera, bombona i drugih poslastica.

Riječ „milijun“ dolazi iz talijanskoga jezika. Nastala je od izvorno latinske rijeći za tisuću - mille - kojoj je dodana oznaka augmentativa, -one, što daje riječ milione. Iz talijanskoga, riječ je prešla u ostale europske jezike.

Ekologija je znanost koja proučava odnose među živim organizmima, kao i njihov utjecaj na okoliš u kojem obitavaju, te utjecaj tog okoliša na njih. Iako se razvila kao grana biologije, ekologija se, osim onih iz biologije, koristi i saznanjima iz kemije, fizike, matematike, te brojnih drugih prirodnih znanosti. Ovaj se pojam često nepravilno koristi pri opisivanju aktivnosti vezanih uz zaštitu prirode.

To je bio jedan od najranijih književnoumjetničkih ostvarenja koja su uključivala izravne psovke. Poslije psovke postaju oznakom karakternih osobina, često ih se pridaje "nižim klasama" i imaju oznaju ocrtavanja govorne i društvene osobine:

CH-54 Tarhe je dvomotorni teški transportni helikopter koji je dizajnirao Sikorsky Aircraft za potrebe američke vojske. Civilna inačica je S-64 Skycrane.

Bio je član hrvatske U-16 i U-18 košarkaške reprezentacije. Iako je na pripremama hrvatske reprezenatcije za Europsko U-20 prvenstvo koje se je igralo u Grčkoj proveo cijelo ljeto, posljednjeg dana priprema saznao je da je prekobrojan. Još veća nesreća bila je ta da je Hrvatska U-20 reprezentacija osvojila brončanu medalju, a Juričić je ostao bez odličja.

Prvenstvo Jugoslavije u velikom rukometu za žene se održavalo između 1948. i 1956. godine. S vremenom se veliki rukomet prestao igrati, pa je zamijenjen prvenstvom u rukometu.
Raichuovo veće pojavljivanje bilo je u Ashovoj borbi protiv Poručnika Surgea, Vođe dvorane grada Vermiliona, gdje je bio njegov primarni Pokémon. Ashov je Pikachu u prvoj borbi bio pobijeđen od strane Surgeova Raichua, i dobio je mogućnost da se razvije u Raichua kako bi osnažio i imao šanse protiv Raichua. Doduše, Pikachu je odbio tu mogućnost, ustrajan u tome da pobijedi Surgeova Raichua na svoj način. Raichuov razvijeni status okrenuo se kasnije protiv njega samog; Poručnik Surge razvio ga je prerano i Raichu nikada nije dobio priliku naučiti Okretnost (Agility) i druge napad vezane uz brzinu. Pikachu je iskoristio te napade protiv Raichua, koji je kasnije postao bespomoćan nakon što je otpustio sav svoj naboj.

Nadmorska visina nacionalnog parka i cijele visoravni Mesa Verde (šp. za „Zelena ploča”, tj. „zelena visoravan”) je u rasponu od oko 1.900 m do 2.600 m. Većim dijelom parka dominiraju grebeni i doline grubo se pružajući prema sjeveru i jugu. Krajnja točka parka je 21,2 km daleko od krajnje južne, dok je krajnja zapadna 19,2 km udaljena od krajnje istočne.

Za razliku od redovnika, svećenici koji nisu redovnici nose reverendu, tamnu halju zakopčanu gumbima i pripasanu tkanenim pojasom, čija boja određuje i njihov status.

Njegovo vodstvo bilo je odlučujuće u bitci kod Las Navas de Tolosa 1212. U tom pohodu, kršćanske snage Sanča, Alfonsa, Afonsa II. Portugalskog i Petra II. Aragonskog udružile su se poraziti sile kalifa Muhameda an-Nasira. Sančove su trupe presjekle lance čuvara šatora, a slavenski stražari prsten oko Miramamolína, vrhovnog zapovjednika Al-andaluzijskih snaga. Zbog toga, vjeruje se da su lanci postali simbol Navare.

Matvejević se je rodio u Mostaru 1932., od oca Vsevoloda Nikolajeviča Matvejeviča, ruskoga podrijetla, rođenoga u ukrajinskoj Odesi, koji je u Mostaru bio sucem nakon povratka iz ratnoga zarobljeništva u Njemačkoj 1945. godine. Prema Predragovim izjavama na HRT-u 2012., otac je imao boljševistička uvjerenja i velike simpatije prema ruskoj kulturi unatoč tome što su njegov otac i brat umrli od gladi u Gulagu. Predragova majka Angelina (r. Pavić) bila je Hrvaticom iz BiH, a njezina strana obitelji imala je bitan utjecaj na njegov rani odgoj u katoličkoj sredini. Nakon školovanja u rodnom Mostaru, gdje je bio i partizanski kurir, započinje studij francuskoga jezika i književnosti u Sarajevu koji završava u Zagrebu. Godine 1967. doktorira na sveučilištu Sorbonni u Parizu disertacijom o angažiranu i prigodnom pjesništvu.

Neocottus werestschagini, vrsta ribe škarpinke (Scorpaeniformes) iz porodice Abyssocottidae koja živi na dubinama od 877 - 1400 m dubine u Bajkalskom jezeru u Rusiji.

Ime Raichu kombinacija je japanskih riječi "rai" = grom, odnoseći se na njegov Električni tip, i "chūchū", japanske onomatopeje mišjeg cičanja. Raichuovo je ime također vjerojatno povezano s Raijūom, demonom iz japanske mitologije.
Crkva svetog Ante Padovanskog sagrađena je na zapadnoj strani grada 1678. godine. Jednostavna je jednobrodna građevina pravokutnoga tlocrta bez izdvojenog svetišta. Oltarna pala u tehnici ulja na platnu sadrži prikaz Bogorodice s Kristom u krilu, sv. Ante Padovanskog i sv. Franje Asiškog. U lijevom donjem kutu smješten je portret donatora Francesca Brazze, pokopanog u crkvi iste godine kad je sagrađena. Iz 1660-ih je antependij oltara s prikazom Bogorodice s djetetom i cvjetnih motiva u mramornoj višebojnoj i sedefnoj intarziji i inkrustraciji.

Slomom Austro-ugarske monarhije, krajem Prvog svjetskog rata 1918. godine formirana je Kraljevina Srba, Hrvata i Slovenaca, koja je 1929. godine nazvana Kraljevina Jugoslavija. Otok Rab nije odmah ušao u sastav novoosnovane kraljevine. Kraljevina Italija je nakon sloma Austro-ugarske monarhije, osim još nekih drugih otoka i krajeva, okupirala i otok Rab. Nakon mira u Rapallu, 23. travnja 1921. godine otok Rab ulazi u sastav KSHS, kasnije Kraljevine Jugoslavije.

"Heart Beat Rock (Benny Blanco Remix) feat. MC Spank Rock"(Poole, Wiles, Harris) - 3:13 – Sadrži bonus pjesmu dostupnu za digitalno preuzimanje s posebnik Kylie X Nokia telefona.

sovjetske postrojbe uz pomoć tenkova i drugih oklopnih vozila, okružuju i zauzimaju zgradu novinarstva u Vilniusu. Sovjetski vojnici koriste borbenu municiju nakon čega je nekoliko ljudi hospitalizirano, neki od njih s prostrijelnim ranama te ozljedama od premlaćivanja.

Jedan je od glavnih predstavnika glazbenog romantizma. Po svom umjetničkom stajalištu, naravi i umjetničkim afinitetima je izraziti romantik. Središnja su mu djela klavirske kompozicije i solopjesme, a majstor je produhovljene romantičke pjesme ugođaja, čiji je prototip "Mjesečina". 1843. Felix Mendelssohn ga angažira za nastavnika glasovira i kompozicije na novoosnovanom konzervatoriju u Leipzigu. Od 1850. do 1853. Schumann djeluje kao gradski glazbeni direktor u Düsseldorfu. Od velikih ličnosti, osobito je utjecao na Brahmsa.

Naša era, Nova era, Opća era (ovo zadnje je uobičajeno na engleskom: Common Era) je ekvivalentno eri Anno Domini. Naziv je sličan izrazu Era Vulgaris (EV) iz prošlosti, gdje "vulgarno" označava "uopćenost" ili "uobičajenost". Ovim nazivom (na engleskom: CE i BCE) se oznaka godine želi razdvojiti od religijske konotacije, s obzirom da se ova era danas koristi globalno, a ne samo u kršćanskim zemljama. U bivšoj Jugoslaviji ekvivalentne oznake rabljene su i zbog isključive sekularne prirode vladajuće ideologije. Ipak, neki su i naziv "Nova era" usporedili s Novim zavjetom i tako mu dali religijski značaj.

Običan vojnik ili novak (Turai) ne nosi nikakve oznake, no iskustvo i godine službe nose mu drukčiji naziv i srebrne pruge unutar izduženoga romba: dvije pruge označuju čin pod nazivom rav turai, a tri vojnički čin samala. Tri srebrne pruge i oznaku u obliku stilizirana lista nose oni s najvišim vojničkim činom - samal rišon.

3. prosinca 2008. godine objavljeno je da album X nominiran za nagradu Grammy u kategoriji Best Electronic/Dance Album (Najbolji elektronički/dance album) i tako je Minogue dobila svoju 5. nominaciju za Grammy.
Na općim izborima održanim u listopadu 2006., Jelečević je bio kandidat za zastupnika u Skupštini Županije Posavske. Uspio je dobiti zastupničko mjesto s 604 glasa, no odrekao ga se kako je u ožujku 2007. imenovan ministrom rada i socijalne politike u Vladi Federacije BiH. Od 2006. do 2008. Jelečević je bio predsjednik županijskog odbora HDZ-a 1990 u Županiji Posavskoj. Također je imenovan je članom Gospodarskog i socijalnog vijeća UN-a za Bosnu i Hercegovinu i Fonacije za održivi razvoj "OdRaz". U Vladi Federacije BiH bio je jedan od aktivnijih ministara, no njegovo Ministarstvo bilo je među onima s najnižim postotkom ostvarenog planiranja. Potpredsjednikom HDZ-a 1990 imenovan je 2009.

Pizidija je povijesna regija u Maloj Aziji smještena sjeverno od Licije, a graničila je s Karijom, Lidijom, Frigijom i Pamfilijom. Teritorij joj približno odgovara današnjoj provinciji Antalya u Turskoj). Među najvažnijim pizidijskim naseljima su Termessus, Selge, Kremna, Sagalassos, Etenna, Antiohija, Neapolis, Tirijak, Laodiceia Katakekaumene i Filomelij.

Tambura (deminutiv tamburica) je narodni trzalački instrument. Ona je tradicionalna, a ne autohtona kulturna tekovina južnih Slavena i drugih naroda na Balkanu, a donijeli su je Turci u XIV. i XV. stoljeću. U Bosni i Hercegovini, najrasprostranjenija je u Bosanskoj Posavini i Središnjoj Bosni. Tambura najčešće ima 4, 5 i 6 žica no broj varira. Obično su prve dvije ugođene unisono i na njima se izvodi melodija. Tambure su jednoglasne, dvoglasne i troglasne. Razmak u tonovima koje daju prazne žice katkad je sekunda (Banja Luka), češće terca (bugarije), no najviše kvarta (bačko-srijemske tambure) ili kvinta. Za muziciranje na tamburi narodni je izraz udariti u tamburu, tamburati, rjeđe kucati u tamburu. No, sve više se koristi izraz svirati u tamburu.

Yancey, okrug u Sjeverna Karolini, 312 četvornih milja (808 km²), 17,774 stanovnika (2000), smejšten na krajnjem zapadu države, nastao 1833. iz okruga Buncombe i Burke. Središte mu je grad Burnsville, najveći na zapadu države, imenovanom u čast kapetana Otwaya Burnsa.

Léopold Sédar Senghor (Joal, 9. listopada 1906. - Normandija, 20. prosinca 2001.), afrički vođa, prvi predsjednik nezavisnog Senegala, pjesnik, političar i osnivač Senegalskog demokratskog bloka. Reformirao je afrički socijalizam, ostavši u dobrim odnosima s Francuskom i zapadnim silama. Napisao je nekoliko knjiga, a za jednu od njih je predgovor napisao čak Jean-Paul Sartre.

Nalazi u istočnom dijelu Perasta, u predjelu zvanom Luka, u zapadnom dijelu Luke. Nalazi se u drugom redu zgrada. Ispred je palača Visković.

Kopnena vojska (KoV) je po brojnosti bila najveća grana (vid) Jugoslavenske narodne armije. Imala je oko 140.000 aktivnih vojnika (uključujući 90.000 ročnika), a mogla je u ratnim okolnostima mobilizirati preko milijun rezervista. Rezervne snage su bile organizirane po republičkim linijama u snage Teritorijalne obrane, a koje su u ratnim prilikama bile su podčinjene Vrhovnoj komandi JNA kao integralni dio obrambenog sustava. Teritorijalnu obranu činili su bivši ročnici koji su povremeno bilo pozivani na vojne vježbe.
"The One": objavljena kao singl u Ujedinjenom Kraljevstvu, Australiji i Europi. Iako je izdana samo u digitalnom formatu, dospjela je na 3. mjesto u Ujedinjenom Kraljevstvu i 13. na OZ ljestvicama. Također, obajvljena su 2 promotivna izdanja. Izdanje kao singl je otkazano.

Tijekom svojih putovanja susreo se sa Armandom, princom Contija, guvernerom Languedoca, koji je postao njegov sponzor, te je skupinu prozvao po sebi. Prijateljstvo je prekinuto kada se Conti, zaražen sifilisom, pokušao izliječiti religijom. Vjerski savjetnici govorili su mu protiv podržavanja Molièreove kazališe skupine te mu savjetovali da se pridruži njegovim suparnicima, skupinama "Parti des Dévots" i "Compagnie de Saint Sacrement".

Najpopularniji sport u Gambiji je nogomet, iako gambijska nacionalna reprezentacija nije do sada imala većih uspjeha na međunarodnim natjecanjima. Gambija sudjeluje na ljetnim olimpijski igrama od 1984.g. Do sada (2012.) gambijski sportaši nisu osvojili niti jednu medalju.

Egipatska Era Mučenika (Anno Martyrum A.M.) odn. Dioklecijanova era se računa od početka vladavine tog rimskog cara, njena prva godina je 284.-5. n.e.. U Rimu nije bio običaj rabiti vladarske godine, ali jest u rimskom Egiptu, kojim je car vladao preko prefekta. Egipatska, odnosno koptska godina (poznata i kao aleksandrijska godina), počinjala je 29. kolovoza po julijanskom kalendaru (trideseti pred julijansku prijestupnu godinu). Dioklecijan je ukinuo posebni status Egipta, koji je nakon toga slijedio normalni rimski kalendar, s početkom godine 1. siječnja. Ali, dugo nakon toga, era je korištena u uskršnjim tablicama pripremanim u Aleksandriji, iako je Dioklecijan bio veliki progonitelj kršćana. Koptska crkva je zadržala kalendar s početkom 29. kolovoza i eru, koja je od 643. poznata kao Era Mučenika.

CH-54 je poslan u Vijetnam 1965.; prvo su poslana četiri YCH-54A za procijene koji su se pokazali kao iznimno korisni za transport teške opreme i podizanje srušenih zrakoplova. No unatoč svojoj korisnosti, Tarhe je bio poprilično skup, a Sikorskyev modularni dizajn (ugradnja posebnih modula kako bi iz leteće dizalice postao transportni helikopter za prijevoz trupa) se pokazao kao logistički problem budući da je vojska tražila da jedan helikopter obavlja sve misije te vrste a ne da se ugrađuju dodatni moduli ovisno o potrebi. Gubici u operacijama su bili niski no u osam godina borbenih djelovanja, jedan je oboren a osam ih je izgubljeno u nesrećama. Postojali su i problemi s motorima kada bi tijekom sušnih dana motori usisavali fini pijesak i prašinu, te je zbog toga Sikorsky razvio posebne pokrove na usisnicima koji su izbacivali prašinu. Prema nekim izvorima, koristio se i za izbacivanje velikih bombi kako bi očistio gustu džunglu i stvorio prostore za slijetanje.Tarhe je u službi američke nacionalne garde ostao sve do 1993., a osim za vojne vježbe, korišten je i za protu-požarnu borbu. U službi ga je zamjenio CH-47 Chinook.
Vladao je od 6. rujna 1960. do 31. prosinca 1980. U 80-im godinama njegova politika nije imala uspjeha. Predao je vlast svom premijeru koji je na vlasti bio od 1981. do 2000. Dana 1983. Léopolda su pitali da se pridruži Francuskoj akademiji. Osnovao je pokret Negritude koji se borio za dokidanje utjecaja kolonizatora na afričke narode.

Prvi član ekonima, "donji", je pridjev izveden od imenice dol (manja dolina; udolina) i znači onaj koji je smješten dolje, u dolu, u dolini.

Pankaiuká (Pankaiwká), naziv za skupinu Pankararu Indijanaca koja se odvojila od matičnog plemena i nastanila na području općine Inajá u brazilskoj državi Pernambuco. Njihova populacijha nije poznata.

Raniji Yan (kineski: 前燕 / 西秦, pinyin: Qiányàn; 385.-400., 409.-431.) bila je država Xianbeija koja je vladala sjeveroistočnom Kinom od 337. do 370. godine, u razdoblju Šesnaest kraljevstava.

Cijeli svoj ostatak života nakon prvog obaranja oca s vlasti 1814. godine Napoleon II. provodi u Austriji, a njegov tamošnji položaj je onaj ugledne osobe u vječitom kućnom pritvoru. Njegov prvi i zadnji povratak u Francusku je nakon smrti kada Hitler šalje njegove ostatke da budu pokopani uz Napoleona I.

Most je dug 164 metra, visok 45 metara, i njegova viseća gondola (pokretni dio mosta) može prenositi šest automobila i nekoliko desetaka putnika preko cijele duljine za oko minut i pol. Ona putuje svakih 8 minuta, 24 sata dnevno, tijekom cijele godine. Jedino što se mijenja je cijena prijelaza koja varira ovisno o dobu dana, a dio je transportnih tarifa Bilbaoske prometne kartice Creditrans.
Značajne povijesne svjetovne građevine, često pregrađivane i djelomično rušene, unutar zidina su velika palača Dominis, palača Nimira, Knežev dvor, gradska loža, palača Cernotta, kula gradskog sata i palača Marinelis. Sačuvani su mnogi bogato ukrašeni ulazni portali, uklesani grbovi (obitelji Dominis, Hermolais, Galzigna, Benedetti, Šegota itd.) i prozori obogaćeni romaničkim i gotičkim monoforama i biforama. Monumentalna palača najznačajnije rapske plemićke obitelji Dominis seže u 15. st. Ukrašeni ulazni portal s grbom na nadvratniku na sjevernom pročelju ove palače smještene na početku Srednje ulice djelo je Petra Trogiranina. Čeone stranice stubišta ukrašene su tipičnim motivom urezane školjke svetog Jakova. Monumentalni portal nekadašnje palače Nimira spada u mletačku cvjetnu gotiku. Dovratnici, nadvratnik i luk lunete obrubljeni su izmjeničnim zubcima na vanjskoj i tordinanim "konopom" na unutarnjoj strani. Nadvratnik se oslanja na kapitele s uzvitlanim hrastovim lišćem. U luneti dva krilata putta (gola dječaka) nose voćne i biljne festone koji zajedno s hrastovim lišćem zatvaraju svijeni gotički štit s grbom obitelji Nimira pod vojničkom kacigom. Značajna je i luneta baroknog portala s grbom obitelji Benedeti na zaglavnom kamenu u prizemlju Kneževa dvora iz 1622., te biskupski grb iz 17. st. (Malipietro) na kući Dominis u Donjoj ulici. Nabožnim natpisom i lavljim glavama ukrašeno je pročelje ogradnog zida ulaznog dvorišta palače obitelji Galzigna iz 15. st. Glavni ulazni portal u sklop Kneževa dvora na istočnom pročelju ima renesansni balkon i balustradu oslonjenu na tri dvostruke konzole sa stiliziranim lavljim glavama. Renesansna gradska loža sagrađena je kao otvoreni trijem s osam stupova 1509. godine na malenom trgu pred pročeljem Crkve sv. Nikole (prije sv. Duha).

Darius Maskoliūnas (1971.) je bivši litavski košarkaš i državni reprezentativac. Igrao je na mjestu beka šutera. Visine je 196 cm. Igrao je u Euroligi sezone 1998./99. za litavski BC Žalgiris iz Kaunasa.

Dakle, kiparstvo gotike mijenjalo se od statičnosti i realizma figura sa zapadnog pročelja katedrale u Chartres-u, preko elegantnog stila započetog u Reims-u, sve do kasnijih rješenja koja, zbog naglašene igre svjetlosti, dobivaju slikarske značajke.
Moliere je bio prisiljen nastupati u Parizu. Prvotno je nekoliko tjedana bio izvan grada kako bio promovirao sebe među gospodom i kako bi njegov ugled u Parizu porastao. U Pariz je došao 1658. te pred Kraljem u Louvre (koji se tada iznajmljivao kao kazališe) izveo Corneilleovu tragediju "Nicomède" i farsu "Le Docteur amoureux" sa ponešto uspjeha. Dodijeljena mu je titula "Troupe de Monsieur" (monsieur je bila počasna titula za kraljevog brata Filipa I., vojvodu Orléansa). Uz pomoć Monsieura njegovoj skupini je dozvoljeno dijeliti kazalište u velikoj dvorani Petit-Bourbon sa poznatom talijanskom skupinom Commedia dell'arte, Tiberio Fiorelli, nazvan Scaramouche, (lik klauna u talijanskim predstavama Commedia dell'arte). Skupine su nastupale u različitim večerima. Premijera "Les Précieuses ridicules" ("Smiješne kaćiperke") dogodila se u Petit-Bourbonu 18. studenoga 1659. Djelo je bilo prvi pokušaj Molierea da ismije određene društvene navike i odnose tada prisutne u Francuskoj.

Sam je sebe nazvao Molière kao pseudonim. Rođen je u obitelji imućna kraljeva tapetara, završio je pravo, ali se odrekao pravničke karijere i postao glumac. U Parizu je osnovao kazališnu družinu "Slavno kazalište" ("L'Illustre Theatre") za koju je prerađivao talijanske komedije i s kojom 12 godina lutajući obilazio provinciju. U početku piše farse, a prve komedije su mu u stihovima. Napisao je niz komada u prozi i stihu. Predstavnik je klasicizma. Ismijavao je ondašnje društvo, staleške predrasude, pokvarenost plemstva i gramzivost buržoazije, a nije prezao ni od osude licemjernog katoličkog svećenstva. Molière je razvio talijansku komediju intrige u društvenu komediju i komediju običaja s tragikomičnom pozadinom u kojima veličina komičnoga doseže razmjere tragičnoga. Godine 1660. preuzeo je kraljevsko kazalište u Parizu. Kod njega primjećujemo utjecaj učene komedije (commedia erudita) i komedije umijeća (commedia dell'arte), te utjecaj antičkih rimskih komediografa (Plaut).

Matvejević je 1989. bio u grupi intelektualaca s Filozofskog fakulteta u Zagrebu koji su osnovali Udruženje za jugoslavensku demokratsku inicijativu (UJDI), prvu neovisnu političku asocijaciju u tadašnjoj Jugoslaviji, koja je prethodila osnutku nacionalnih stranaka (HSLS, HDZ) i zalagala se za jedinstvenu socijalističku Jugoslaviju. Bio je član Savjeta časopisa Novi Plamen. Na parlamentarnim izborima u Hrvatskoj 1992. bio je kandidat za saborskog zastupnika na listi Socijalno-demokratske unije. Godine 1999. bio je, kao državljanin TR, kandidat talijanskih komunista na izborima za parlament EU [nedostaje izvor].

Nuclear Blast ponovno objavljuje album 2006. godine kao Deluxe izdanje; kao bonus, ova se inačica sastojala i od skladbi sa EP-a Intermezzo II.
Osnivanja poznatih kuća koje su izdavale stripove, prvo okupljanje stripovskih sastavljača (tandema), osnivanje emisija na radiju, televiziji, strip časopisa ili internetskih portala, pokretanje stripovske manifestacije i sl.

S nastankom samostalne Slovenije utemeljena je i nova stranka imena Komunistička partija Slovenije, no ona nema kontinuitet s prethodnom istoimenom strankom.

Nacionalni park Sjeverni Velebit proglašen je 9. lipnja 1999. godine. Zahvaljujući svom zemljopisnom položaju, krški reljef vapnenca i ponekih sedimentnih stijena pješčenjaka je pod izravnim utjecajem tri klime: mediteranske, kontinentalne i alpske. Unutar parka nalaze se strogi rezervat Hajdučki i Rožanski kukovi, Lukina jama - jedna od najdubljih jama na svijetu (otkrivena 1999.), botanički rezervat "Visibaba" s nalazištem endemične hrvatske sibireje (Sibiraea altaiensis ssp. croatica), šumski rezervat Borov vrh, botanički rezervat Zavižan-Balinovac-Velika kosa te glasoviti Velebitski botanički vrt. Na krajnjem jugu se nalazi posebni rezervat šumske vegetacije Štirovača

Svoje prvo odličje u karijeri, i to srebrnog sjaja, osvojila je nastupom na Europskom prvenstvu 2016. u Amsterdamu, gdje je s preskočenih 1,96 metara dijelila srebrno odličje s litavskom skakačicom Airinė Palšytė.

Izraelske obrambene snage imaju čak tri stupnja za unovačene vojnike, pet dočasničkih činova, dva kadetska čina i devet časničkih. Za razliku od mnogih drugih armija, ti su činovi isti u svim dijelovima obrambenih snaga: za kopnene snage, zrakoplovstvo i mornaricu. Unovačeni vojnici svoje oznake imaju prišivene na rukavima, dok ih dočasnici i časnici nose na ramenima.

Samotna je životinja izvan sezone parenja. Stanuje u jazbinama, najčešće onima koje su napustili lisica ili dikobraz, ili povećava iskopine gerbila, te drugih glodavaca. Dovršena jazbina općenito je ravna, s jednim ulazom, te je duga oko 3 metra.

Prvi Europljani koji su stigli do Mesa Verde bili su španjolski istraživači koji su tražili prolaz od grada Santa Fe do Kalifornije 1760-ih i 1770-ih. Područje su, zbog velikih zaravni prekrivenih zelenilom, nazvali Mesa Verde, što je na španjolskom značilo Zeleni stol. Tijekom svojih putovanja nikad nisu bili dovoljno blizu, niti su bili u mogućnosti ugledati drevna kamena sela i nastambe uklesane u stijene, pa će oni biti otkriveni tek u sljedećem stoljeću.

Dosjed je odnos dvaju oblikovanih strojnih elemenata (npr. provrt i osovina, utor i pero, itd.), koji imaju jednake nazivne mjere. Pri tom je jedan element određen unutrašnjom nazivnom mjerom (provrt) i uvijek okružuje drugi, koji je određen istom nazivnom mjerom (osovina). Oba dosjedna dijela imaju svoje mjerne tolerancije. Ovisno o izabranim tolerancijama, spregnuti dijelovi dosjedaju jedan u drugoga sa zračnošću ili s preklopom. Zračnost (razmak) nastaje kada je stvarna mjera osovine manja od stvarne mjere provrta. To je pozitivna razlika između mjere provrta i mjere osovine. Preklop nastaje kad je razlika između mjera negativna (promjer osovine veći od promjera provrta).
3. Misaoni život kroz personifikaciju tzv. sedam slobodnih umjetnosti (gramatike, retorike, dijalektike, te geometrije, aritmetike i astronomije i glazbe).

Irski vučji hrt je lovački pas po viđenju (lovi oslanjajući se više na vid i brzinu umjesto na njuh) koji se koristio za lov na velike životinje, prvenstveno vukova, a sada se uzgaja kao domaći pas(Canis Lupus Familiaris). Ime proizlazi iz njegove namjene, a ne njegovog izgleda. Irski vučji hrtovi su najveća pasmina, veći i od njemačkih doga iako ne toliko robusni. Prema klasifikaciji Međunarofnog kinološkog saveza pasmina pripada skupini 10. (hrtovi), odsjeku 2. (oštrodlaki hrtovi).

Knjiga: "Nacionalni sastav stanovništva - Rezultati za Republiku po opštinama i naseljenim mjestima 1991.", statistički bilten br. 234, Izdanje Državnog zavoda za statistiku Republike Bosne i Hercegovine, Sarajevo.

"Cherry Bomb" (Minogue, Karen Poole, Christian Karlsson, Pontus Winnberg, Jonas Quant) - 4:17 - Pojavljuje se na Wow (singl u UK) i In My Arms (europski singl)

Nakon diplomiranja, 1985. zaposlio se kao liječnik u Domu zdravlja u Bosanskom Šamcu. Iduće godine zaposlio se u Domu zdravlja u Zvorniku gdje je ostao do 1989. kada je otišao u Sarajevo. U Sarajevu se zaposlio u Klinici za abdominalnu kirurgiju. U HDZ BiH učlanio se u vrijeme osnivanja 1990. Tijekom rada u Sarajevu završio je postdiplomski studij 1991. na Medicinskom fakultetu u Sarajevu. Specijalizaciju iz opće kirurgije završio je 1993. na Klinici za abdominalnu kirurgiju Kliničkog centra Koševo.

Arheološki su ovo područje istražili Društvo Bihać i don Frane Bulić 1902. - 1905. godine. Drugi val istraživanja bio je od 1967. do 1969., a istraživao ga je Muzej hrvatskih arheoloških spomenika. Godinu poslije konzerviran je.

Kongres je također odlučio sazvati novi Kontinentalni kongres u slučaju da peticija ne uspije spriječiti primjenu Nepodnošljivih zakona. S obzirom da peticija nije uspjela, sljedeće godine je sazvan Drugi Kontinentalni kongres koji je organizirao obranu kolonija u ratu za neovisnost.

Pri izboru tolerancija dosjeda, u pravilu je tolerancija osovine uvijek za jednu kvalitetu bolja (manja), od one koju ima provrt. Iz ekonomskih razloga je preporučljivo, da se za postizanje različitih dosjeda tolerancije ne izabiru proizvoljno, nego upotrebom sustava dosjeda. Po ISO razlikuju se dva sustava dosjeda:

Stari i uobičajeni običaj bilo je rimsko konzularno datiranje. Ovo je podrazumijevalo imenovanje obojice consules ordinarii koji su preuzimali taj položaj 1. siječnja građanske godine. Ponekad se događalo da jedan ili obojica konzula ne budu imenovani do studenog ili prosinca prethodne godine, a vijest o imenovanju bi možda stigla tek nekoliko mjeseci od početka godine u sve dijelove Rimskog Carstva, pa se ponekad nalaze natpisi gdje je godina definirana kao "nakon konzulata" prethodnog para konzula, što se naziva postkonzularno datiranje. Uporaba konzularnog datiranja je okončana 541. godine, kada je Justinijan I. prestao s imenovanjem konzula. Praktično je uvedeno datiranje po vladavinama careva a zatim datiranje od Postanka.
Iako najveći dio vremena provodi na zemlji, ova ptica je dobar letač, i često lebdi ispruženih nogu i vrata. Čak može praviti spektakularne manevre u zraku kao i orlovi. Drugi oblik ponašanja, koji možda služi za obranu teritorija ili kao igra dva ptića, je kada jedna ptica trči za drugom dignutih krila, udarajući i skačući na nju. Mlade jedinke su vrlo slične odraslima, osim što je njihovo perje sa smeđim šarama i što im je bijeli dio ispod krila i repa prošaran sivom bojom.

Gusle su narodno glazbalo južnog Balkana, s dinarskog prostora, po naravi kordofono glazbalo s jednom ili dvije strune i gudalom. Podrijetlo gusala još nije pouzdano utvrđeno. Dvije teorije posebno se nameću: slavenska i ilirska. Slavenska teorija (kojoj se priklanja i najveći hrvatski muzikolog Franjo Kuhač) smatra da su Južni Slaveni tijekom seobe naroda donijeli gusle sa sobom na Balkan. Međutim, po ilirskoj teoriji gusle su ilirsko glazbalo kojeg Južni Slaveni primaju od Ilira.

Komorač je otporna, samonikla, divlja ili uzgojena dvogodišnja biljka s odebljalim korijenom, iz kojeg u prvoj godini izrastu listovi, a u drugoj godini i do 2 metra visoka stabljika s listovima i cvjetovima. Stabljika je okrugla, modro-zelene boje i u gornjem dijelu razgranjena, a listovi su sastavljeni od mnoštva sitnih listića. Komorač pripada porodici štitarki, jer su žuti cvjetovi skupljeni u štitaste cvatove. U svakom plodu ima stotinjak sjemenki bogatih eteričnim uljima. Sjemenke su male, aromatične, plosnate i ovalne, sa žutim žlijebom, a se koriste kao začin.

Tamburaški zbor je skupina tamburaša koji zajedniči muziciraju na tamburama različitih veličina. Zajedničko tamburanje može biti u tercetu, kvartetu, kvintetu i sekstetu tambura, ali i u većim sastavima. Tamburaški ansambl do 15 svirača je tamburaški zbor koji pretežno samo prati pjevanje. Veća se skupina naziva tamburaški orkestar i najčešće se bavi koncertnim muziciranjem. Manjim zborovim ravna primaš, a većima dirigent. S obzirom na način ugodbe tambura postoji nekoliko sistema tamburaških zborova, od kojih su osnovna dva kvartni i kvintni. Nekad se muziciralo na jednoglasno-dvoglasnim tamburama, a kasnije i na troglasnim i četveroglasnim. Prema tome se i tamburaški zborovi dijele na dvoglasne, troglasne i četveroglasne. Svi su oni ugođeni temperirano.

Rođen je u Zagrebu 1927. godine. U Zagrebu je završio Studij anglistike i filozofije na Filozofskom fakultetu. Doktorirao je na Sveučilištu u Nottinghamu u Engleskoj tezom o strukturi djela Josepha Conrada. Bio je redovni profesor engleske i američke književnosti na Filozofskom fakultetu u Zagrebu. Radio je kao asistent i docent na Filozofskom fakultetu u Sarajevu. Bio je gost profesor na američkim sveučilištima Yaleu i Columbiji.
Klapsko pjevanje se u vokalno-tehničkom smislu ne razlikuje značajno od drugih načina pjevanja. Razlika se prvenstveno odnosi na vokalnu stilistiku, tj. korištenje određenih pjevačkih izričajnih sredstava koji su tipični za klapsko pjevanje i koji imaju svoje zakonitosti. Stoga trebaju svi opći i osnovni elementi vokalne umjetnosti i pedagogije biti utkani u rad s klapom. U kontekstu jačanja važnosti lokalnih identiteta pod utjecajem procesa globalizacije s jedne i konzumeristički poticane kulture s druge strane, klape i klapsko pjevanje imaju vrlo važnu ulogu.

Iako je preferirao tragedije, koje pokušavao usavršiti sa "Illustre Théâtre", postao je slavan zbog svojih farsi, koje su obično pisane u jednom činu i izvođene su nakon tragedije. Neke od tih farsi samo su djelomično napisane i izvođene su u stilu commedia dell'arte sa improvizacijom uz kratki obris zapleta (tal. canovaccio). Napisao je i dvije komedije u stihu, ali su bile manje uspješne te se smatraju manje značajnima. Kasnije u životu posvetio se pisanju glazbenih komedija u kojima dramu prekida pjesma ili ples.

Bio je članom Međunarodnoga instituta za financije u Saarbrückenu, Međunarodne udruge ekonomista. Bio je gostujućim profesorom na sveučilištima u Rotterdamu, Londonu, Lexingtonu i Fla. Dobitnikom je više priznanja, uključujući nagrade »B. Adžija«, »Mijo Mirković«.

Pir je postao kralj već u 12.godini. U toku borbi dijadoha isprva ratuje na strani Demetrija I. Poliorketa. Neko je vrijeme bio talac Ptolemeja I. Sotera, vladara Egipta, ali je zadobio njegovo povjerenje pa je 297. pr. Kr. ponovo došao na prijestolje Epira. Stalne ratove Demetrija, Lizimaha i Ptolemeja Pir je iskoristio za proširenje granica vlastitog kraljevstva. 288. pr. Kr. okrenuo se protiv Demetrija, oslobodio Atenu Demetrijeve opsade i zavladao velikim dijelom Makedonije. 284. pr. Kr. morao se povući iz Makedonije zbog sukoba s Lizimahom.

Prvo kazališno zdanje u Rijeci podignuto je 1765. godine, no krajem 18. stoljeća započinje gradnja novoga kazališta kojega 1805. otvara ugledni riječki građanin i trgovac Andrija Ljudevit Adamić. U Teatru Adamić odvijao se kroz sljedećih osamdesetak godina kazališni život u Rijeci, ispunjen pretežito gostovanjima talijanskih i manje, njemačkih opernih i dramskih družina.

Lelujavi tinamu (lat. Crypturellus undulatus) je vrsta ptice iz roda Crypturellus iz reda tinamuovki. Živi u šumovitim staništima na istoku i sjeveru Južne Amerike.

Stup svetog Šimuna Stilita još uvijek se može vidjeti u sredini dvorišta, iako je sada samo dva metra visoka stijena zbog stoljeća skupljanja relikvija od strane hodočasnika. Dvorište je okruženo s četiri bazilike s križnim planom. Istočna bazilika je nešto veća od ostalih, jer je bila najvažniji dio gdje su se održavale sve glavne ceremonije. Na južnom zidu istočne bazilike su kapela i samostan. Nasuprot južnoj bazilici je krstionica, koja je sagrađena malo nakon glavne crkve, ali je važan dio hodočasničkog kompleksa. Zapadno od krstionice je procesijski put koji vodi prema Deir Semaanu. U lipnju 2011., crkva i okolna sela upisana su na UNESCO-ovu listu svjetske baštine kao dio drevnih sela sjeverne Sirije.
Dvije godine poslije su doživjeli uspjeh s albumom Transatlantic Flight koji je osvojio 3. mjesto na švicarskoj top ljestvici albuma. Prije izlaska albuma su promijenili producentsku kuću iz BMG Ariole u Warner Music. Samo godinu kasnije su izdaki treći album koji je osvojio prvo mijesto. 2009. su prošli na Euroviziju s pjesmom The heighest heights.

Crkva svete Katarine smještena u blizini gradskih bedema na sjevernoj strani gotovo u vrhu poluotoka na kojem je smješten grad nije više u funkciji. U pitanju je jednobrodna pravokutna građevina s velikom polukružnom apsidom na istočnoj strani. Pretpostavlja se da je nastala krajem 12.ili početkom 13. st.

Tuđman je autor i urednik više knjiga i zbornika. Također, objavio je preko 150 znanstvenih i stručnih radova u tuzemnim i inozemnim časopisima i zbornicima. Važnija djela su mu:

Prekidom igračke karijere, Winter je kao trener preuzeo Ajaxovu omladinsku školu u kojoj je od 2005. do 2007. bio asistent treneru a od 2007. do 2009. je sam bio glavni trener.

Od lukovice komorača priprema se krem juha, a ostale pire ili krem juhe od komorača pripremaju se u kombinaciji s mrkvom, špinatom, rajčicom ili patlidžanom. Stabljike komorača koriste se za pripremu bistrih juha, povrtnih složenaca ili variva. Komorač se može pirjati s drugim povrćem, peći uz dodatak maslinova ulja, začina i krušnih mrvica ili gratinirati. S komoračem se mogu pripremati i mesna jela od piletine, svinjetine i teletine. Ujedno za perad, poput piletine i puretine, možete pripremiti zanimljive nadjeve. Za piletinu nadjev od kuhanog komorača, češnjaka, timijana, ružmarina i majorane, a za puretinu nadjev od pirjanog komorača, pršuta, pinjola, peršina, majorana i limunove korice. Ova namirnica izvrsno se slaže s dimljenim lososom i školjkama. Pirjani komorač se može pripremiti sa sipom, u kombinaciji s pirjanim paprikama, uz pečene odreske tune ili s kuhanom rižom, paprikama i pinjolima kao dio nadjeva za pastrvke.

Agencija nema represivne ovlasti. Rad se sastoji u posebnim oblicima prikupljanja tajnih i javnih podataka od značaja za nacionalnu sigurnost u vojnoj sferi, obradi i analizi tih podataka i pružanju informacijske potpore donositeljima političkih odluka i državnim tijelima koja primjenjuju zakone u područjima koja su od interesa i značaja nacionalne sigurnosti.

Sudjelovao na gotovo svim svjetskim izložbama i festivalima karikatura, gdje je osvojio tridesetak nagrada i priznanja. Neke od poznatijih su:

Osnivanja muzeja, galerija, likovnih (slikarskih) kolonija, (Wikipedija:Kriteriji, WP:NIJE), škola, fakulteta, časopisa, zbornika, simpozija, redovnih izložaba, umjetničkih skupova (likovni bienale...), važna izložba koja je važna za povijest slikarstva (kao kod impresionista) ...

Poslije je imao uspjeha u radu s iranskim nogometnim klubovima (Persepolis, Sepahan, Damash), a bio je i stručni komentator emisije o nogometu Bili kutak. Vodio je i Solin, podgoričku Budućnost, banjalučki Borac, Apoel iz Nikozije, Dubrovnik, Istrz, Osijek, Publikum iz Celja, budimpeštanski Ferencvaros, zatim je bio pomoćnik Tomislavu Iviću u Al Ittihadu (UAE) i dr.
Na Sjeverozapadnom dijelu Trga Municipium Arbe nalazi se jedna od najljepših građevina u gradu, nekadašnji knežev dvor, a sada skupština grada Raba. Od nekadašnjih antičkih građevina nije ostalo gotovo ništa, jer je grad nekoliko puta bio rušen i ponovno građen.

Tijekom kasnog 17. stoljeća i cijelog 18. stoljeća odvijala se borba Velike Britanije i Francuske za političkom i ekonomskom dominacijom nad područjem oko rijeke Senegal i rijeke Gambije. Godine 1783., potpisan je sporazum u Parizu, kojim je Velika Britanija dobila posjede Gambije, dok je Francuska zadržala enklavu Albreda na sjevernoj obali rijeke, koja se je 1857. priključila Britancima.

Visoki predstavnik Unije za vanjske poslove i sigurnosnu politiku (engleski: High Representative of the Union for Foreign Affairs and Security Policy) glavni je koordinator i predstavnik Zajedničke vanjske i sigurnosne politike (CFSP) Europske unije. Funkcija ustanovljena Lisabonskim ugovorom, predstavlja spoj dviju ranijih funkcija: visokog predstavnika za vanjsku zajedničku i sigurnosnu politiku te povjerenika za vanjske odnose. Visokog predstavnika imenuje Europsko vijeće uz suglasnost predsjednika Europske komisije. Trenutačno dužnost visoke predstavnice obnaša Federica Mogherini, imenovana 1. studenog 2014. godine.

Prvo izdanje stripa, početak izlaženja nekog stripa u nekom listu ili na internetu općenito (ili na nekom internetskom portalu), početak rada nekog stripaša, izlazak nove sezone nekog stripa...

Sjevernomarijanski otoci su član AFC-a, ali ne i UEFA-e. Australija je bila član OFC-a od 1966. do 2006., a Tajvan od 1975. do 1989. godine.

Međunarodni sporazumi o ljudskim pravima zabranjuju da itko tko je u vrijeme zločina imao manje od 18 godina bude osuđen na smrt. Međunarodni pakt o građanskim i političkim pravima, Američka konvencija o ljudskim pravima i Konvencija o pravima djeteta sadrže odredbe u tu svrhu. Više od 100 zemalja čiji zakoni još uvijek predviđaju smrtnu kaznu za barem neka kaznena djela, imaju zakone koji izričito odbacuju pogubljenja maloljetnih prijestupnika ili se pretpostavlja da ih odbacuju budući da su ugovornice nekog od gore navedenih sporazuma. Međutim, mali broj zemalja i dalje izvršava smrtnu kaznu nad maloljetnim prijestupnicima.

Radio je u Referalnom centru Sveučilišta u Zagrebu (1972.–1977.) te Zavodu za kulturu Hrvatske (1977.-1988.). Od 1988. godine šef je Katedre za dokumentalistiku na Odsjeku za informacijske znanosti Filozofskoga fakulteta Sveučilišta u Zagrebu. Godine 2004. postavljen je za predstojnika Katedre za organizaciju znanja na istomu Odsjeku. Predaje teoriju informacijske znanosti, organizaciju znanja, izvještajne sustave i službe. Izabran je 1988. godine za docenta, 1991. godine za izvanrednog profesora a 1998. godine za redovitog profesora za znanstveno područje informacijskih znanosti.
Iako u Hrvatskoj postoje vrlo povoljni uvjeti za uzgoj komorača, on se malo uzgaja. Javlja se i kao samonikla biljka. Kod nas raste samoniklo, ali se uzgaja i za začin i liječenje. Ljekovita je čitava biljka koja se može brati cijelog ljeta, a njen korijen iskopan sredinom proljeća i plodovi dozrijevaju u listopadu. Cvjetovi su zlatnožute boje i u obliku štita. Zeljasti, svježi dijelovi biljke služe, zbog posebnog mirisa, za začin – ili kao dodatak varivu i salati, pa se zbog toga i koriste za posipanje peciva. Cijela biljka suši se u hladu, uz opreznost da iz štitova prerano ne ispadnu plodovi. Oni se istresu na podlogu iz potpuno osušene biljke i čuvaju u hermetički zatvorenim posudama od tamnog stakla. Ostali dijelovi osušene biljke mogu se čuvati u dobro zatvorenim kartonskim kutijama.

Jedna rijetko rabljena metoda datiranja bila je navesti godinu anno urbis conditae (latinski: "u godini osnovanog grada [Rima]", skraćeno AUC). Često se neispravno daje da AUC znači ab urbe condita, što je naslov Livijeve povijesti Rima. Rimski povjesničari su koristili nekoliko epoha, a njihove današnje kolege uglavnom usvajaju Varonovu epohu, danas poznatu kao 753. godinu p.n.e.

Sve do 1962. Tenja je bila upravna općina, kada je kao mjesni odbor pridružena općini Osijek. Nakon demokratskih promjena u Hrvatskoj 1990-tih godina i ustrojem županija, gradova i općina, 1993. naselje ulazi u sastav grada Osijeka.

Molière je rođen u Parizu. Bio je sin Jeana Poquelina i Marie Cressé, kćerke iz uspješne građanske obitelji. Majka mu je preminula kada je imao 10 godina, a čini se da s ocem nije uspostavio blizak odnos. Nakon majčine smrti, živio je s ocem iznad "Pavillon des singes" u ulici rue Saint-Honoré, imućnom dijelu Pariza.

Iako su, uz pomoć saveza sa raznim domorodačkim plemenima, Francuzi uspjeli steći slabu vlast nad velikim dijelom Sjeverne Amerike, njihova vlast je uglavnom bila ograničena na dolinu rijeke St. Lawrence. Sve do 1663. (do dolaska Jeana Talona) francuske su se kolonije razvijale kao merkantilističke kolonije. Tek se njegovim dolaskom počinu razvijati kolonije slične britanskim. No,u Francuskoj nije bilo baš velikog interesa za kolonijalizam budući da je glavni cilj bila dominacija u Europi. Tako je Nova Francuska bila daleko iza britanskih kolonija i po stanovništvu i po ekonomskom razvitku. Kolonija Acadia predana je Britancima 1713. mirom u Utrechtu (kraj Rata za španjolsko naslijeđe).

Miroslav Tuđman, Informacijske operacije i mediji ili kako osigurati informacijsku superiornost, National security and the future 3-4/2009., Hrčak